CELEX: 62009CN0092
Language: sl
Date: 2009-03-06 00:00:00
Title: Zadeva C-92/09: Predlog za sprejetje predhodne odločbe, ki ga je vložilo Verwaltungsgerichts Wiesbaden (Nemčija) 6. marca 2009 — Volker und Markus Schecke GbR proti Land Hessen

6.6.2009   
            
            
               SL
            
            
               Uradni list Evropske unije
            
            
               C 129/4
            
         Predlog za sprejetje predhodne odločbe, ki ga je vložilo Verwaltungsgerichts Wiesbaden (Nemčija) 6. marca 2009 — Volker und Markus Schecke GbR proti Land Hessen
   (Zadeva C-92/09)
   2009/C 129/07
   Jezik postopka: nemščina
   
      Predložitveno sodišče
   
   Verwaltungsgerichts Wiesbaden
   
      Stranke v postopku v glavni stvari
   
   
      Tožeča stranka: Volker und Markus Schecke GbR
   
      Tožena stranka: Land Hessen
   
      Vabljen: Bundesanstalt für Landwirtschaft und Ernährung
   
      Vprašanja za predhodno odločanje
   
   
               1)
            
            
               Ali sta člena 42(1)(8b) in 44a Uredbe Sveta (ES) št. 1290/2005 z dne 21. junija 2005 o financiranju skupne kmetijske politike (UL L 209, 11.8.2005, str. 1), dodane z Uredbo Sveta (ES) št. 1437/2007 z dne 26. novembra 2007 o spremembi Uredbe (ES) št. 1290/2005 o financiranju skupne kmetijske politike (UL L 322, 7.12.2007, str. 1), neveljavna?
            
         
               2)
            
            
               Ali je Uredba Komisije (ES) št. 259/2008 z dne 18. marca 2008 o podrobnih pravilih za uporabo Uredbe Sveta (ES) št. 1290/2005 glede objavljanja informacij o upravičencih do sredstev iz Evropskega kmetijskega jamstvenega sklada (EKJS) in Evropskega kmetijskega sklada za razvoj podeželja (EKSRP) (UL L 76, str. 28).
               
                           a)
                        
                        
                           neveljavna
                        
                     
                           b)
                        
                        
                           ali veljavna samo zato, ker je neveljavna Direktiva 2006/24/ES Evropskega parlamenta in Sveta z dne 15. marca 2006 o hrambi podatkov, pridobljenih ali obdelanih v zvezi z zagotavljanjem javno dostopnih elektronskih komunikacijskih storitev ali javnih komunikacijskih omrežij, in spremembi Direktive 2002/58/ES (UL L 105, str. 54)?
                        
                     
         Če so predpisi, navedeni v prvem in drugem vprašanju, veljavni:
   
               3)
            
            
               Ali je treba drugo alineo člena 18(2) Direktive Evropskega parlamenta in Sveta 95/46/ES z dne 24. oktobra 1995 o varstvu posameznikov pri obdelavi osebnih podatkov in o prostem pretoku takih podatkov (UL L 281, 23.11.1995, str. 31) razlagati tako, da se smejo informacije na podlagi Uredbe Komisije (ES) št. 259/2008 z dne 18. marca 2008 o podrobnih pravilih za uporabo Uredbe Sveta (ES) št. 1290/2005 glede objavljanja informacij o upravičencih do sredstev iz Evropskega kmetijskega jamstvenega sklada (EKJS) in Evropskega kmetijskega sklada za razvoj podeželja (EKSRP) objaviti šele, ko je opravljen postopek, določen v tem členu, ki nadomešča uradno obveščanje nadzornega organa?
            
         
               4)
            
            
               Ali je treba člen 20 Direktive Evropskega parlamenta in Sveta 95/46/ES z dne 24. oktobra 1995 o varstvu posameznikov pri obdelavi osebnih podatkov in o prostem pretoku takih podatkov (UL L 281, 23.11.1995, str. 31) razlagati tako, da se smejo informacije na podlagi Uredbe Komisije (ES) št. 259/2008 z dne 18. marca 2008 o podrobnih pravilih za uporabo Uredbe Sveta (ES) št. 1290/2005 glede objavljanja informacij o upravičencih do sredstev iz Evropskega kmetijskega jamstvenega sklada (EKJS) in Evropskega kmetijskega sklada za razvoj podeželja (EKSRP) objaviti šele po predhodnem preverjanju, ki ga za tak primer določa nacionalna zakonodaja?
            
         
               5)
            
            
               Če je odgovor na četrto vprašanje pritrdilen: ali je treba člen 20 Direktive Evropskega parlamenta in Sveta 95/46/ES z dne 24. oktobra 1995 o varstvu posameznikov pri obdelavi osebnih podatkov in o prostem pretoku takih podatkov (UL L 281, 23.11.1995, str. 31) razlagati tako, da predhodno preverjanje ni veljavno, če je potekalo na podlagi registra iz druge alinee člena 18(2) te direktive, ki ne vsebuje ene od predpisanih informacij?
            
         
               6)
            
            
               Ali je treba člen 7 — zlasti člen 7(e) — Direktive Evropskega parlamenta in Sveta 95/46/ES z dne 24. oktobra 1995 o varstvu posameznikov pri obdelavi osebnih podatkov in o prostem pretoku takih podatkov (UL L 281, 23.11.1995, str. 31) razlagati tako, da nasprotuje praksi shranjevanja IP-naslovov uporabnikov domačih strani brez njihove izrecne privolitve?